cyanic-selkie/wikianc huggingface dataset:
Ден на шегата
Во најразлични земји од целиот свет, Денот на шегата секоја година се слави на 1 април. Понекогаш го нарекуваат и денот на сите шегаџии. 1 Април не е национален празник, но секаде се прославува како ден кога многумина прават разни шеги и будалаштини. Овој ден го одбележува присуството на весели или други шеги, трикови и други практични шеги на различни пријатели, членови на семејството, наставници, соседи, колеги итн. Традиционално, во некои земји како Канада, Нов Зеланд, Обединетото Кралство и Јужна Африка, шегите траат само до пладне и некој кој прави трикови после пладне го нарекуваат „Априли-ли-ли“ и го исмејуваат. Во други земји како Франција, Италија, Јужна Кореја, Јапонија, Русија, Холандија, Германија, Бразил, Ирска, Австралија и САД шегите траат цел ден. Во Франција и Италија децата ( и возрасните, кога е соодветно) традиционално на грбовите еден на друг си лепат риби од хартија (на француски „Poisson d’avril! “ a на италијански „Pesce d’aprile!“). Најраната врска помеѓу Први април и шегата може да се најде во Кантербериските приказни на Џефри Чосер (1932). Многу писатели претпоставиле дека зад создавањето на овој празник стои враќањето на Први јануари како Нова Година, но оваа теорија не објаснува некои поранешни тврдења.
Потекло
Претходници на Денот на шегата се римскиот фестивал Хиларија, кој се одржувал на 25 март и средновековниот Фестивал на шегата, кој се одржувал на 28 декември и уште е ден на кој се прават шеги низ земјите во кои се зборува шпанскиот јазикОбичајот да се прават добронамерни шеги на соседите е обичај прифатен низ целиот свет. Во Кантербериските приказни на Чосер (1932г), во Приказната за калуѓерката и свештеникот,пишува Syn March bigan thrittu days and two После него, писателите помислиле дека тоа е грешка вопрепишување на ракописот и дека Чосер впрочем напишал, Syn March was gon. .
Макар што пасусот оригинално значел 32 дена после март, т.е. 2 мај, годишнината од веридбата на кралот Ричард II за Ана од Бохемија, која се случила во 1381. Имено, во приказната на Чосер, лисицата (на 32 март, односно 1 април) го насамарила суетниот петел.
Во средновековието, во голем дел од европските градови Нова година се прославувала на 25 март Во некои области на Франција, Нова година била празник кој траел една недела и завршувал на 1 април. Некои писатели веруваат дека Денот на шегата дошол оттаму што оние кои славеле на 1 јануари им се исмевале на оние кои Нова година славеле на други датуми. Нова година почнала да се слави официјално на 1 јануари во средината на 16 век, со усвојувањето на Едиктот од Русијон во 1564.
Една од првите регистрирани првоаприлски шеги се случила во 1713 година, кога Џонатан Свифт, автор на Гуливеровите патувања, објавил дека на 1 април еден од погубените криминалци ќе се врати од мртвите за да се напие пиво во локалниот паб. Тој ден пабовите биле преполни со луѓе што дошле да го видат „мртовецот како консумира пиво“.
Други денови на шегата во светот
Се проценува, дека 1 април како ден на шегата го прославуваат околу 1 милијарда луѓе низ светот.
Милан Радин
Клупска кариера
Роден во Нови Сад, Радин израснал во Мошорин, каде што почнал да игра фудбал во локалниот клуб Милетиќ. Подоцна играл со Борац Шајкаш и на крајот со РФК Нови Сад, каде ги комплетирал своите младински категории. Тој потпишал тригодишен договор за стипендија со клубот, пред да биде позајмен на Југовиќ Каќ во сезоната 2009-10, постигнувајќи осум првенствени голови. Последователно, Радин отишол на судење со Смедерево, пред на крајот да се приклучи на Сента. Тој помина две сезони во клубот, пред да премине во Раднички Нова Пазова. Во зимскиот преоден рок во 2014 година, Радин потпишал со Младост Лучани, помагајќи им да се промовираат во највисоката лига на српскиот фудбал. Тој бил суспендиран од клубот откако одбил да го продолжи договорот во август 2015 година. Неговиот договор конечно бил раскинат во декември 2015 година. На почетокот на 2016 година, Радин помина извесно време на проба со рускиот клуб Арсенал Тула, но не бил склучен договор. Набргу потоа му се придружил на Вождовац.
На 4 јуни 2016 година, Радин потпишал тригодишен договор со Партизан, избирајќи го дресот со број 29. На 29 октомври 2016 година, Радин го направил своето натпреварувачко деби за Партизан, играјќи како десен бек во победата со 3–1 на гости над Радник Сурдулица. Тој одиграл 12 натпревари и освои двојна во својата дебитантска сезона во Партизан. Радин ги одиграл целосно двата меча во плеј-оф рундата за УЕФА Европа Лига 2017–18 и му помогнал на клубот да стигне до групната фаза од Лига Европа победувајќи го Видеотон. Тој одиграл целосен натпревар против Динамо Киев во вториот натпревар од групната фаза, на 28 септември 2017 година.
На 27 февруари 2018 година, било објавено дека Радин се преселил во казахстанскиот премиерлигаш Актобе како слободен играч, продолжувајќи го својот договор за сезоната 2019 на 25 јануари 2019 година. Сепак, тој потпиша со полскиот клуб Корона Киелце на 26 јуни 2019 година. Тој потпишал двегодишен договор.
Вејнан
Вејнан — град и општина во покраината Шенси, НР Кина. Ова е роден град на прочуениот историчар Сема Ќен (145/135 - 86 п.н.е.). Од околијата Фупинг (денес во состав на Вејнан) потекнува семејството на претседателот Си Ѓинпинг.
Управа
Извршната, законодавната и судската власт на градот и општината се сместени во околијата Линвеј (临渭区). Таму се и подрачниот огранок на Комунистичката партија и полицијата.
Марија Молер
Möller е класично обучена мецосопран и солистка. Нејзиниот репертоар се движи од опера до рок. Работела во Göteborgsoperan и Göteborgs Stadsteater. Учествувала во мјузиклите Kristina från Duvemåla, The Sound of Music, Songs for a New World и Chess at Cirkus во Стокхолм.
Во 2005 и 2006 година, таа учествувала во хумористичното сценско шоу REA ( Roligt Elakt Aktuellt ) во Hamburger Börs. Молер го направила својот голем пробив во 2005 година во пеачкото шоу Allsång på Skansen, кое се емитувало на SVT, каде што имитирала неколку шведски познати личности. Молер играла и во мала улога во филмот Populärmusik från Vittula. Таа е на турнеја во 2015 година со шоуто „Мидвинтер“ заедно со музичарите Мајкл Бломквист, Фредрик Ланд и Пар Хермансон. Во шоуто таа изведува лични интерпретации на музиката што ја сака, измешана со имитации и комични одлики. Во февруари 2015 година, Möller настапи на Mappie-гала организирана од M-magasin. Галата била емитувана во живо на ТВ4 Плеј. Во 2006 година, Молер претстави епизода од шоуто на Sveriges Radio Sommar i P1.
927
927 (Римски бројки) — година според општоприфатениот календар. Тоа била 927 година од новата ера, 927. од првиот милениум, 27. од X век и осма од 920-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6435 и 6436 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5677 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4687 и 4688 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1680.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 927 година се протега во 3563 и 3564, додека според второто гледиште, годината трае во текот на 3623 и 3624 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1470. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 314 и 315 исламска година.
Драгомирци
Драгомирци — кукушко село во Егејска Македонија, Република Грција.
Аеродром Ла Вангардија
Аеродромот Ла Вангардија         е аеродром кој му служи на градот Вилавиченсио во департманот Мета во Колумбија. Служи редовни патнички, чартер и карго авиокомпании, како и приватни сектори. Аеродромот е северно од градот.
Белгиска женска Суперлига 2020–21
Сезоната 2020-2021 во белгиската женска Суперлига ― шестото издание од нејзиното основање во 2015 година. Започнала на 28 август 2020 година, а завршила на 29 мај 2021 година. Сепак, натпревањето било скратено поради појавата на КОВИД-19. Андерлехт бил бранител на титулата.
Промени од 2019-2020
Сите десет екипи играле меѓу себе двапати во редовно натпреварување, вкупно 18 натпревари. Конечниот пласман е поделен во две групи, при што првите пет екипи ќе се натпреваруваат во плеј-оф 1 и петте долни во плеј-оф 2.
Секој тим во секој плеј-оф започнал со половина од своите бодови од редовното натпреварување, заокружени. Петте екипи играле вкупно осум натпревари за да го одредат конечниот ранг.
Lego Mindstorms
Lego Mindstorms е линија на програмирачки роботи/играчки, произведени од Lego Group. Доаѓа во кутија која содржи многу делови, сензори и кабли.
Првата верзија од Lego Mindstorms излегла во малопродажба во 1998. Следната верзија била пуштена во малопродажба во 2006 под името Lego Mindstorms NXT. Најновата верзија, пуштена во продажба на 5 август 2009 е позната како Lego Mindstorms NXT 2.0. Хардверот и софтверот потекнува од Mindstorms Robotic, а главниот контролер e создаден од Media Lab. Првата визуелна програма, наречена LEGOsheets, била создадена на универзитетот во Колорадо во 1994.
Оригиналната Mindstorm кутија содржи два мотори, два сензори за допир и еден сензор за светлина. NXT верзијата има три преносни мотори и по еден сензор за светлина, звук, и далечина. NXT 2.0 верзијата има по два сензори за светлина, звук и далечина.
Mindstorm опремата исто така е користена и за едукација. Проектот е од соработката со LEGO и MIT Media Labaratory. Верзијата која е наменета за образование е наречена “Lego Mindstorms за училиштата”, и доаѓа со софтвер за програмирање. Но сепак софтверот може да биде заменет и може да се користат и други програмски јазици како на пример Java или C. Единствената разлика помеѓу серијата за образование и серијата за потрошувачите е тоа шо има уште еден сензор за светлина и повеќе опции за нагодување.
RCX
Првата генерација на Lego Mindstorms беше изградена врз одредена основа денес позната како RCX. Таа содржи осумбитен Renesas H8/300 microcontroler како нејзин внатрешен процесор. Таа исто така содржи 32К на RAM меморија што сместува дел од системскиот софтвер и останатите програми. Контролерот е програмиран со преземање на програма (напишана на еден од неколкуте слободни програмски јазици) од Windows или Mac OS компјутер при што преку специјален инфрацрвен посредник се префрла во RAM меморијата на контролерот. Кога корисникот ќе ја започне програмата, создадената творба може комплетно да функционира самостојно врз основа на инструкциите определени од програмата која е претходно напишана. Исто така два или повеќе контролери можат да комуницираат меѓусебно преку инфраред интерфејс, овозможувајќи внатрешна соработка помеѓу контролерите. Како додаток на инфраред портата постојат и три порти за сензори како и три влезни порти за мотори (кои исто така можат да се искористат за ламбички и др.). Исто така постои LCD екран којшто ја покажува состојбата на батеријата, статусот на влезните и излезните порти, која програма е активна и др. слични информации.
Инфрацрвениот посредник на RCX може да комуницира со Spybots, Scout-Bricks, Lego Train и NXT (користејќи триделна врска преку инфраред сензор). RCX 1.0 инфраред ресиверот пренесува податоци со честота од 38,5 kHz, додека пак RCX 2.0 инфраред ресиверот пренесува податоци со честота од 76 kHz. Двете верзии можат да пренесуваат податоци на обете честоти. Носечкиот сигнал е генериран од страна на еден од внатрешните тајмери на RCX. RCX комуницира со компјутерот користејќи сериска или USB инфраред порта. Портата е поддржана од Windows98 корисникот или XP (32 битен). Нема формална поддршка за Windows Vista (32 битен), но постојат известувања дека нормално функционира. Контролерот воопшто не работи на 64 битни оперативни системи.
Сите верзии на RCX имаат посебен број испечатен на нив кој е потребен за техничка поддршка и се користи како идентификационен број за контролерите од Lego Mindstorms. Првиот RCX кој е произведен е означен со “000001”, а бил изложен на десетгодишнината од создавањето на Lego Mindstorms.
Програмски јазици
Lego ги поддршува следниве програмски јазици:
Лего камера
Лего камера самата по себе не е роботска играчка, таа е нормална веб-камера (Logitech Quickcam Web) ставена во  Lego комплетот. Бидејќи е нормална камера, за разлика од другите лего производи таа не може да се програмира, туку единствено се употребува поврзана со компјутер или друга направа која поддржува USB веб-камери.
Lego камерата е предвидена да се користи со придружниот софтвер за визуелни команди којшто е исто така дел од RCX при што овозможува создавање роботи со вид. Софтверот е направен така што детектира различна светлина, движење и бои. Исто така може да се употребува со сите видови софтвери кои користат веб-камера. Веб-камерата може да сними 30 слики во секунда. Содржи и микрофон кој се користи за снимање на звук или видео.
Cybermaster
Покрај неговите очигледни ограничености има бројни предности во однос на неговиот „Голем брат“, RCX.
Ова гоправи многу корисен за различни мобилни платформи и вршење на основни движечки/позиционирачки задачи. Го користи истиот протокол како и RCX но не можат да комуницираат директно ( поради IR со RF) но со повторувач ( компјутер со 2 сериски порти и обична програма) тие мошат да се обединат.
Scout
Lego, исто така, објави сини компјутер наречен “Scout”, кој има 2 порта за сензори, 2 моторни портоа, и вграден светлосен сензор, но нема компјутерски интерфејс. Доаѓа заедно со прибор за истражување. “Scout” може да биде програмиран од колекција од вградени програмски комбинации. Со цел да се програмира “Scout” корисникот мора да ја овозможи “Power mode” опцијата. “Scout” моѓе да зачува само една програма.
Lego планираше да создава засилувачки сет кој ќе овозможи “Scout” да може да се програмира од компјутер кој има софтвер како што е RCX кодот. Но поради комплексноста на овојпроект, беше прекинат.
RCX може да го контролира контролорот на “Scout” користејќи го програмскиот блок “Send IR Message“. RCX ја извршува целата работа околу контолирањето, а ако резултат на тоа “Scout” може да се програмира со ПЦ, додека “Scout” прифаќа команди. “Scout” контролорот мора да ги има сите негови опции кои треба да бидат исклучени. “Scout” исто така е способен да користи VLL за да го контролира “Micro Scout”.
Micro Scout
“Micro Scout” контролерот е додаден како ново ниво во Lego роботиката. Тој е многу редок “P конторлер” со вграден сензор и мотор. Тој исто така има и вградена програма.
Spybotics
“Spybotics” е роботски пакет. Тој содржи четири роботи во боја наречени “Spybots”, програмски јазик со кој се конторлираат “Spybots”.
Lego Mindstorms NXT
“Lego Mindstorms NXT” е програмирачки робот кој е направен од Lego во јули 2006, заменуваќи ја првата верзија “Lego Mindostorms”. Кутијата содржи 519 коцки, 3 пренесувачки мотори, 4 сензори (ултразвучен, звучен, допир и светлина), 7 кабли за поврзување, USB кабел, и NXT програмирачки конторлер. Контролерот е познат и како “мозокот” на Mindtorms машините. Тој му дозволува на роботот да прави разни операции. Кутијата исто така содржи и NXT-G, графичка програма за програмирање која овозможува создавање и преземање на програми на NXT (главниот контролер).
Lego Mindstorms NXT 2.0
“Lego Mindstorms NXT 2.0” е објавена на 5 август 2009. Кутијата содржи 619 коцки (вклучуваќи ги и сензорите и моторите), новиот сензор за боја, два сензори за допир и ултразвучен сензор.
Макета на Filament Winding машина
Во Прилеп во рамките на фабриката Микросам АД работи и функционира Академијата Микросам за таленти, каде што постои Клуб за талентирани средношколци. Во клубот на талентирани средношколци 2010, средношколците користеќи ги Lego комплетите Lego Mindstorms и Lego Mindstorms NXT 2.0 успеаа да конструираат Filament Winding машина за композитни материјали. Оваа машина може да обложи цилиндар со композитен материјал.
Макетата е составена од:
Моторите се меѓусебно усогласени за да можат да ја извршат поставената задача со помош на двата конторлери во кои има сихронизирано софтвер кој е направен со помош на програмата Lego Mindsotrms NXT 2.0.
ФК Барнли
Фудбалски клуб Барнли е професионален фудбалски клуб од Барнли, Англија и моментално се натпреварува во Премиер лигата.
Клубот е основан во 1882 година. Член на Фудбалската лига станал во 1888 година. Барнли е двократен Шампион на Англија во 1921 и 1960 година. , освојувач на ФА Купот во 1914 година, а во 1961 година стигнале до четврт-финалето на Европскиот куп. Исто така, Барнли е еден од трите клуба кој ги освоиле сите четири професионални лиги во англискиот фудбал заедно со Вулверхемтон и Престон Норт Енд.
Прекарот на клубот е The Clarets. Традиционалните бои се бордо и сина. Од 1883 година клубот е домаќин на стадионот Трф Мор.
Џејмс Двајт Дана
Џејмс Двајт Дана (1813-1895 г.) бил американски геолог.
Врз основа на своите проучувања на различни брегови во Дана пронашол докази што ја потврдиле идејата на Чарлс Дарвин за начинот на создавањето на атолите. Дана ја развил и теоријата што го објаснува начинот на кој облизите на атолот се поврзани со обрасците на ветровите и брановите што влијаат врз снабдувањето на организмите кои го снабдуваат гребенот со хранливи состојки.
Космос-1586
Општи податоци
Сателитот е лансиран од космодромот Плесецк, СССР на 2 август 1984 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 2000 килограми. Космос-1586 бил сателит за рано предупредување од појава на меѓуконтинентални балистички ракети.
Орбитални податоци
Исфрлувањето на сателитот било на. Периодот на обиколување на сателитот околу Земјата изнесувал 717,7 минути, додека аголот на наклонетост на орбиталната рамнина во однос на рамнината на екваторот изнесувала 63,0°. Најголемото растојание од Земјата го достигнал на 9727 км, а најмалото на 625.
Дамп
Дамп (Damp) — општина во округот Рендсбург-Екернферде, во Шлезвиг-Холштајн, Германија. Се наоѓа на полуостровот Шванзен на Балтичкото Море.
Општината претставува административно седиште на поранешната општинска заедница Шванзен.
Торгелов ам Зе
Торгелов ам Зе (Torgelow am See) — општина во округот Мекленбуршка Езерска Област, во Мекленбург-Западна Померанија, Германија.
Крушје (Церово)
Крушје — археолошко наоѓалиште во демирхисарското село Церово. Претставува црква и некропола од средниот век. Се наоѓа на 1,5 км западно од селото, кад се откриени остатоци од темели на повеќе објекти, а тука е изградена и црквата „Св. Илија“ (во Церовскиот манастир), и тоа врз темелите на ова наоѓалиште.
NGC 806/2
NGC 806/2 — спирална галаксија во соѕвездието Кит, заведена во Новиот општ каталог на длабоконебесни тела. Објектот не претставува Дрееров објект. Објектот бил предмет и на други истражувања, па освен како NGC 806/2 се споменува и како MCG -2-6-21.
Откривање
Објектот е откриен на 1 ноември 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 806/2 е од видот S. Видливиот сјај со голо око изнесува 14,7 m, а оној во рамките на интервалот од минималната до максималната честота 15,5 m, додека површинскиот сјај изнесува 11,8 m/лм2. NGC 806/2 има привидни димензии од 0,4' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 3 м 32,4 с, а неговата деклинација, односно висината на лакот на тој агол, - 9° 55' 46". Положбениот агол на објектот е во износ од 60°.
Други поделби
Проучување на NGC 806/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 3100716. Во рамките на атласот на длабокото небо, Уранометрија 2000.00, објектот припаѓа на групата означена со бројот 264; додека во Каталогот на основни ѕвезди (GSC) е групиран под бројот 5281. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1183.
IC 1949
IC 1949 — галаксија во соѕвездието Гавран, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1949 се споменува и како IC 3827, MCG -2-33-21, IRAS 12482-1413.
Откривање
Објектот е откриен на 14 април 1895 година од страна на Гијом Бигурдан.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 50 м 51,8 с, а неговата деклинација, односно висината на лакот на тој агол, -14° 29' 30". Положбениот агол на објектот е во износ од 60°.
Други поделби
Проучување на IC 1949 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 43487.
926
926 (Римски бројки) — година според општоприфатениот календар. Тоа била 926 година од новата ера, 926. од првиот милениум, 26. од X век и седма од 920-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6434 и 6435 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5676 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4686 и 4687 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1679.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 926 година се протега во 3562 и 3563, додека според второто гледиште, годината трае во текот на 3622 и 3623 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1469. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 313 и 314 исламска година.
Хоби (појаснување)
Хоби е начин на поминување на времето.
Хоби може да значи исто така:
Долно Тодорак
Долно Тодорак или Долно Тодораќ (Κάτω Θεοδωράκι, Като Теодораки) — село во Општина Кукуш во Кукушкиот округ, Егејска Македонија, денес во областа Централна Македонија, Грција.
Географија и местоположба
Селото се наоѓа на 20 километри североисточно од градот Кукуш, на неколку километри од грчко-македонската граница, во близина на североисточниот брег на Дојранското Езеро на планината Круша. Селото се наоѓа на надморска височина од 531 метри.
Долно Тодорак опфаќа површина од 25 квадратни километри.
Историја
Селото Долно Тодорак во минатото било едно од најголемите македонски села во Кукушката околина.
Во „Етнографија на Адријанопол, Монастир и Салоника“ се вели дека во 1873 г. Долно Тодорак се состоело од 142 семејства и 695 жители Македонци Според статистиката на Васил К’нчов („Македонија. Етнографија и статистика“) во 1900 година Долно Тодорак имало 1080 жители Македонци.
Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 1240 Македонци православни и 80 Македонци протестани. Освен тоа, во селото работеле егзархиско и протестантско училиште.
Во текот на Втората балканска војна, селото било опожарено од страна на грчките војски а самото македонско население било принудено да побегне од своите домови. Голем дел од македонското население заминало од селото кон Струмица и околните села. Поради тоа, на пописот од 1913 година, во селото биле евидентирани 406 жители. Голем дел од македонското население заминало од селото кон Македонија или Бугарија.
По крајот на Балканските војни, селото било вклучено во составот на Грција. Во 1924 година, протестанстското население било принудено да го напушти селото. Според податоците, нивниот број изнесувал 460 жители, кои заминале во Бугарија. Голем дел од населението се населило во селото Куклен, Бугарија, на местото каде претходно се иселило грчкото население. Во 1933 година, за унијатски свештеник бил назначен Јероним Стамов.
Во 1926 година, селото било преименувано во Като Теодораки.
Демографија
Во 1928 година селото било чисто бегалско со 358 жители бегалци. , додека во 1940 година селото броело 613 жители. Селото во пописот од 1951 година броело 339 жители, на пописот од 1961 година, во селото живееле 381 жител, во 1971 година имало 303 жители, во 1981 година имало 228 жители, додека во 1991 година имало 285 жители. Денеска, населението на селото е 146 жители според пописот од 2001 година.
Знаменитости
Во 1805 година, во селото била изградена црквата „Св. Троица“.
Флеш Валон
Првиот од двата белгиски арденски класици, Флеш Валон (Валонска стрела) најчесто се одржува во средината на неделата помеѓу Амстел Голд Рејс и Лиеж-Бастон-Лиеж. Едно време, Флеш Валон и Лиеж-Бастон-Лиеж се возеле една по друга, викенд именуван како „Le Weekend Ardennais“ (обете трки се организирани од Amaury Sport Organisation). Само седум возачи имаат постигнато победи на „Арденскиот двоец“ со победа на двете трки во истата година: Ферди Кублер двапати (во 1951 и 1952), Стан Окерс (1955), Еди Меркс (1972), Морено Арџентин (1991), Давиде Ребелин (2004), Алехандро Валверде (2006) и Филип Жилбер (2011).
Историја
Флеш Валон бил создаден за зголемување на продажбата на весникот Les Sports во текот на 1930-тите и првпат била возена во 1936. Иако можеби не е сметана како една од класичните 'монументи', трката е широка прифатена како класик и се вбројувала во Светскиот друмски куп UCI и UCI ProTour. Станала дел од календарот на Светскиот ранкинг во 2009.
Како многу велосипедски трки, текот на трката била значително менувана низ годините, како во должината, така и самата рута. Настанот бил првпат возен на патиштата од Турне до Лиеж (растејќи од 236 километри до 300 километри - најголемото растојание - во 1938), но потоа Монс станал почетна точка. Од 1948, трката започнувала од Шарлерој; од 1960 трката била возена во обратна насока, започнувајќи го ЛИеж и завршувајќи го Шарлерој (или од 1965, Марсинел). Неколку години трката започнувала и завршувала во истото место: Вервие (1974–1978) или Хуи (1983–1985). Од 1986, трката започнувала во Спа и завршувала во Хуи. Од 1990, растојанието на трката не преминало повеќе од 210 километри.
Денес, трката започнува во Шарлерој и оди кон исток до Хуи, каде возачите прават три круга на тешкото искачување Мур де Хуи, со неколку секции стрмни повеќе од 15%. Крајот е на врвот на Мур по третото искачување.
Само четири воачи ја имаат трката трипати, двајца од нив Белгијци и двајца Италијанци. Сепак, белгиските возачи доминирале раните години на настанот, победувајќи ги првите 11 изданија на трката и малку повеќе од половината изданија вкупно (38 победи, вклучувајќи ја 2011). Италијанците ја освоиле трката 18 пати.
Список на кинески јадења
Ова е список на некои јадења од  кинеската кујна.
Ефтим Манев (политичар)
Ефтим Манев (Сулдурци,, ) — македонски политичар, правник и поранешен пратеник во македонското Собрание.
Животопис
Манев е роден во село Сулдурци, Радовишко. Завршил Правен факултет во Скопје. Работел како општински јавен обвинител во Општинското јавно обвинителство - Радовиш, каде и живее. Бил член на Македонскиот Парламент во првиот парламентарен мандат од 1991 до 1994 година како независен пратеник и во составот од 2002 до 2006 како член на ВМРО-ДПМНЕ.
Долно Горбасово
Географија
Селото првично се наоѓало високо на јужните падини на Беласица. Бидејќи пострадало во Граѓанската војна, било обновено долу како јужно маало на Станица Аканџали, сместено јужно од железничката линија.
Историја
Во XIX век Горно Горбасово било муслиманско село во Дојранската каза. Во „Етнографија на вилаетите Адријанопол, Монастир и Салоника“, во 1873 г. Долно Гарбасово (Garbassovo-dolno) е наведено кско село во Дојранската каза со 135 домаќинства сочинети од 363 Македонци-муслимани.
Според статистиката на Васил К’нчов („Македонија. Етнографија и статистика“) во 1900 г. Долно Горбасово имало 720 жители Македонци-муслимани.
За време на Првата балканска војна во 1912 г. селото го окупирале единици на Бугарската армија.
По Втората балканска војна во 1913 г. селото било припоено кон Грција. Населението почнало да се иселува уште во текот на Првата светска војна поради близината на фронтот. По војната, во 1920 г. попишан е само 171 жител. Во 1924 г по сила на Лозанскиот договор населението како муслиманско било иселено во Турција, на негово место се доведени грчки доселеници. Во 1926 г. селото е преименувано во Като Сурмена. Во 1928 г. селото е заведено како наполно дојденско, со 86 семејства од 285 жители грчки дојденци од Понд и Источна Тракија.
За време на Граѓанската војна (1946-49 г.) селото било напуштено. Во 1940-тите и дел од 1950-тите било отпишано како место без жители, но подоцна е обновено долу до самата железничка станица.
Стопанство
Населението се занимавало со земјоделство, а главни производи биле житото, тутунот и добиточната храна. Сточарството било застапено во помала мера.
Одисеј
Одисеј (грчки: Ὀδυσσεύς) во старогрчката митологија бил крал на островот Итака. Тој е син на Лаерт и Антиклеја, сопруг на Пенелопа и татко на Телемах. Неговото име е поврзано со голема итрина и мудрост.
Одисеј учествувал во Тројанската војна, и поради него истата завршила со победа на Грците, бидејќи негова била идејата за изградба на Тројански коњ. Освен ова, тој е еден од главните херои во Одисеја, епопејата на Хомер.
Заловски мост
Заловски мост (Γέφυρα Καγκέλια, Γεφύρι Καστανιάς, Γεφύρι του Τρικώμου) — стар камен мост во Гребенско, Егејска Македонија.
Мостот се наоѓа на 3 км јужно од гребенското селото Залово и ја преминува реката Венетик. Се наоѓа на стариот пат кој ги поврзува селата Лабаница и Монахит со градот Гребен. Има два парапета и има вкупна должина од 40,5 м, ширина од 2,80 м и висина од 10,3 м. Негов градител е мајсторот Стерјос Лазос од с. Чирак, но датумот на изградба е непознат. Северниот (помал) лак се друшил во 1914 г. и бил обновен со средства на попот Тасулас Анагносту Апостолидис од Залово. Во 1989 г. истиот е зајакнат со бетон. Познат е на грчки како Канкелија (во предод: „огради“), поради високите камени парапети. Се смета дека е постар од подолниот Азиз-агин мост на истата река, кој е подигнат во 1727 г.
Во 1995 г. мостот е прогласен за споменик на културата.
Сатурн LXV
Сатурн LXV , привремено познат какоS/2004 S 35, е природен сателит на Сатурн. Неговото откритие беше објавено од Скот С. Шепард, Дејвид К. Џевит и Јан Клејна на 8 октомври 2019 година од набљудувања направени помеѓу 12 декември 2004 и 25 февруари 2006 година.
Сатурн LXV е со пречник од околу 5 километри и кружи околу Сатурн на просечно растојание од 22,412 Gm за 1253,08 дена, со наклон од 177° кон еклиптиката, во ретроградна насока и со ексцентричност од 0,194.
Фархентин
Фархентин (Varchentin) — општина во округот Мекленбуршка Езерска Област, во Мекленбург-Западна Померанија, Германија.
NGC 5393
NGC 5393 — спирална галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5393 се споменува и како ESO 445-87, MCG -5-33-35, IRAS 13576-2838.
Откривање
Објектот е откриен на 30 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5393 е од видот Sa. Видливиот сјај со голо око изнесува 13 m, а оној во рамките на интервалот од минималната до максималната честота 13,9 m, додека површинскиот сјај изнесува 12,3 m/лм2. NGC 5393 има привидни димензии од 0,9' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 0 м 32 с, а неговата деклинација, односно висината на лакот на тој агол, -28° 52' 30"". Положбениот агол на објектот е во износ од 153°.
Дерпхоф
Дерпхоф (Dörphof; Dørphof) — општина во округот Рендсбург-Екернферде, во Шлезвиг-Холштајн, Германија.
NGC 7816
NGC 7816 — спирална галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7816 се споменува и како UGC 16, MCG 1-1-18, CGCG 408-18, IRAS 00012+0712.
Откривање
Објектот е откриен на 26 септември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7816 е од видот Sbc. Видливиот сјај со голо око изнесува 12,8 m, а оној во рамките на интервалот од минималната до максималната честота 13,6 m, додека површинскиот сјај изнесува 13,7 m/лм2. NGC 7816 има привидни димензии од 1,7' х 1,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 3 м 49 с, а неговата деклинација, односно висината на лакот на тој агол, +7° 28' 42"". Положбениот агол на објектот е во износ од 171°.
Други поделби
Проучување на NGC 7816 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 263. Во рамките на атласот на длабокото небо, Уранометрија 2000.00, објектот припаѓа на групата означена со бројот 170; додека во Каталогот на основни ѕвезди (GSC) е групиран под бројот 7. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 796.
Хенри Хадсон
Хенри Хадсон (околу 1570-1611 г.) бил англиски истражувач и морепловец.
Хадсоновиот Залив го добил името според според Хадсон кој впловил во Заливот во август 1610 г., додека се обидувал да го пронајде Северозападниот Премин. По 10 месеци, време за кое бродот бил заглавен во лед, бунтовниците го фрлиле Хадсон во морето во мал чамец.
Филист
Филист (Vielist) — село и поранешна општина во округот Мекленбуршка Езерска Област, во Мекленбург-Западна Померанија, Германија. Од 1 јануари 2013 е дел од општината Грабовхефе.
Космос-1587
Космос-1587 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 90,0 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 358 км, а најмалото на 195.
Виктор Луј
Виктор Луј (фр. Victor Louis; 10 мај 1731 – 2 јули 1800) — француски архитект, добитник на Римската награда во 1755 г.
Меѓу позначајните негови дела се вбројува Големиот театар во Бордо (1780) и галериите на дворецот Пале-Ројал во Париз. Неговата полна биографија е објавена во 1881 во Бордо. Во 1770 се оженил со Мари-Емануел Беон, пијанистка и композитор.
Кајак на диви води
Кајак и кану на диви води е спорт на вода во кој натпреварувачите веслаат во чамци на извесни одредишта. Постојат две главни видови на чамци за овој спорт, а тоа се кајак и кану. Разликата е во тоа што кај кајакот секој веслач користи весло со две лопатки, додека кај кануто се користи весло со една лопатка.
Во однос на другите водени спортови кои вклучуваат натпреварување со кајак и кану, кајак и кану на мирни води, натпреварувањето на 'диви води' се одржува најчесто на брзи реки,каде што има бранови, витли, водопади и др. Постојат и вештачки стази за една дисциплина на овој спорт, а тоа е слалом.
Дисциплини
Кајак и кану на диви води вклучува две основни дисциплини: слалом и спуст. Во секоја од овие дисциплини натпреварувањето се одвива во следните категории:
Слалом е олимписка дисциплина каде натпреварувачите преоѓаат зададена стаза која се состои од 20-30 врати. Вратите се два вертикални столба кои се прицврстени и висат на жица која е растегната над стазата. Вратите мора да се поминат по зададен редослед, така што поединечни врати треба да се поминат низводно, односно спротивно од течението на реката, а други по течението на реката, а понекогаш вратите се поставуваат така што чамецот вратата треба да ја помине наназад. Бојата на вратата го означува начинот на поминување, кога е зелена - се движи по течението, ако е црвена - поминува спротивно од течението, додека вратата низ која треба да се помине наназад има ознака Р. Секое погрешно поминување или допирање на вратата се казнува со додавање на временска казна на вкупното време. Вообичаено се поминуваат две возења, па така пласманот се смета спрема оствареното време или спрема подоброто возење од двете возења или пак спрема вкупното време на двете возења.
Три вреќи со трикови (цртан филм)
„Три вреќи трикови“ е советски цртан филм од 1954 година. Филмот е екранизацја на украинска народна приказна, за лукавата лисица која го измамила наивниот еж да влече зрело грозје од градината за неа, но на крајот ја фатиле.
Синхронизација
Во 2001 година, цртаниот филм бил обновен и преозвучен од Студио АС ДОО и Детски Сесија 1 ДОО. Во новата верзија, фонограмот бил целосно заменет, современи глумци биле вклучени во повторното озвучување, податоците за инженерот за звук и гласните глумци биле заменети во најавите. Сихронизацијата била исклучително негативно сфатена и од мнозинството гледачи и од членовите на професионалната заедница. .
Видео изданија
Цртаниот филм бил објавен на видео во системот ПАЛ. Во средината на 1990-ти години, цртаниот филм бил објавен на видео ленти во колекцијата VHS „Најдобрите советски цртани филмови“ Студио PRO видео. Исто така, во средината на 1990-ти години, цртаниот филм бил објавен на VHS од студиото Сојуз во колекција цртани филмови од студиото Сојузмултфилм.
925
925 (Римски бројки) — година според општоприфатениот календар. Тоа била 925 година од новата ера, 925. од првиот милениум, 25. од X век и шеста од 920-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6433 и 6434 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5675 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4685 и 4686 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1678.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 925 година се протега во 3561 и 3562, додека според второто гледиште, годината трае во текот на 3621 и 3622 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1468. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 312 и 313 исламска година.
IC 1950
IC 1950 — галаксија во соѕвездието Береникина Коса, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, IC 1950 е од видот *.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 51 м 46,2 с, а неговата деклинација, односно висината на лакот на тој агол, +20° 25' 17"".
Други поделби
Проучување на IC 1950 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Македонијарх
Македонијарх ― титула од римското време, за претседателот на Сојузот на Македонците. Титулата ја добиле само 11 лица.
Служба
Македонијархот бил претседател на Сојузот на Македонците а понекогаш но не секогаш и главен свештеник на императорскиот култ во Римска Македонија. Службата била сметана и за важен функционер на Синхедрион, провинциски совет составен од општинска аристократија, римски граѓани и - во некои случаи - робови и слободни. Македонијархот бил на чело и на влијателен дружок наречен општество на Сарапијасти, почнувајќи од владеењето на Северанската династија.
Зангерхаузен (округ)
Зангерхаузен бил округ (Kreis) во јужниот дел на Саксонија-Анхалт, Германија. Соседни окрузи биле (од север надесно) Кведлинбург, Мансфелд, Мерзебург-Кверфурт и окрузите Кифхојзер и Нордхаузен во Тирингија. Бил припоен на 1 јули 2007 во новиот округ Мансфелд-Јужен Харц, како дел од реформата во Саксонија-Анхалт.
Историја
Округот бил создаден на 1 октомври 1816, откако Саксонија-Вајсенфелс станал дел од Прусија во 1815. Во 1945, Amt Allstedt бил додаден на округот, во 1952 некои општини биле отфрлени од округот, со што се намалила површината од 773 на 689 км2. Во општинската реформа од 1994, округот останал непроменет.
Географија
Највисоката точка во округот е Гросер Ауерберг близу Штолберг со 579 метри надморска височина, најниската точка е на 119,8 метри, близу Куртсгехофенмиле, југозападно од Алштет.
Флекеби
Флекеби (Fleckeby; Flækkeby) — општина во округот Рендсбург-Екернферде, во Шлезвиг-Холштајн, Германија. Се наоѓа на половина пат помеѓу градовите Екернферде и Шлезвиг на Шлај.
Општината претставува административно седиште на поранешната општинска заедница Шлај.
Литиум
Литиум (од грчки литос, со значење камен, бидејќи бил откриен во петалит) — хемиски елемент со хемиски симбол Li и атомски број 3. Литиумот е еден од само четирите елементи за кои е теоретизирано дека настанале во првите три минути од постоењето на универзумот преку процес наречен нуклеосинтеза во Големата експлозија. Тој се наоѓа во групата 1 од периодниот систем, меѓу алкалните метали и е најсветлиот цврст елемент.
Во својот чист облик, литиумот не се наоѓа природно на Земјата. Тој е мек, сребренобел метал. Литиумот реагира со кислородот од воздухот, со што го формира црниот литиум оксид (Li2O). Затоа, тој мора да се чува под покривка на нафта за да се спречи оваа оксидациска хемиска реакција. Тој поцрнува и оксидира многу брзо во Земјината атмосфера и вода. Литиумовиот метал се употребува првенствено во топлоспроводните апликации, батериите (воглавно батерии од мобилни телефони и фотоапарати), куќни уреди како што се тостери и микробранови печки и во легури како оние кои се користат за конструкција на авиони. Литиумовите соединенија се употребуваат во фармацијата како класа на лекови за стабилизирање на расположението, невролошки ефект на литиумовиот јон Li+.
Основни особености
Иако се наоѓа во првата група на периодниот систем, литиумот пројавува и некои својства на земноалкалните метали од втората група. Како и сите алкални метали, тој има еден валентен електрон, кој може брзо да го изгуби за да стане позитивен јон. Поради ова, литиумот лесно реагира со водата и не се јавува како слободен елемент на Земјата. Како и да е, тој е помалку реактивен отколку хемиски сличниот натриум.
Литиумот е доволно мек за да се расече со нож, без разлика на тоа што ова е значително многу потешко отколку сечењето на натриум. Свежиот метал е сребрен по боја и брзо поцрнува во воздухот. Литиумот има само половина од специфичната гравитација на водата. Металот плови високо во јаглеводороди како резултат на неговата мала густина.
Кога е сместен над пламен, литиумот дава силна црвена боја, но кога силно согорува, пламенот постанува брилијантно бел. Литиумот ќе се усвити и согори кога е изложен на вода и водена пареа во кислород. Тој е единствениот метал кој реагира со азотот при собна температура. Литиумот има висок специфичен топлински капацитет од 3582 J/(kg·K) и голем температурен досег во својата течна состојба, што го прави корисна хемикалија.